ભાજપ સરકારને કેન્દ્રમાં તો સાથી પક્ષો સાથે છૂટાછેડાની પરિસ્થિતિનો સામનો કરવો પડી રહ્યો છે અને સંસદમાં મોદી સરકાર સામે અવિશ્વાસનો પ્રસ્તાવ લાવવાની વિપક્ષની મનશાં જગજાહેર છે. અને તેમાં વિપક્ષ એટલે ટીડીપી અને એઆઇડીએમકે મકક્મ છે તો ભાજપના ગઢ ગણાતા ગુજરાતમાં પણ વિધાનસભાનું સત્ર ભારે તોફાની બની રહ્યું છે અને ગુજરાત વિધાનસભામાં પણ વિપક્ષે સરકાર સામે અવિશ્વાસનો પ્રસ્તાવ લાવવાની દરખાસ્ત આજે મૂકી હતી. જે નામંજૂર કરવામાં આવી છે. ગુજરાત રાજ્યની વિધાનસભાનું પ્રથમ સત્ર શરૂઆતથી જ તોફાની બન્યું છે. જેના પુરાવારૂપે ગત સપ્તાહે જ લોકશાહીનું મંદિર ગણાતા વિધાનસભા ગૃહમાં તોડફોડ અને મારામારીના વરવાં દ્રશ્યો સર્જાયા હતા.